ai4bharat/Pralekha huggingface dataset:
کوئلے کی وزارت
‘‘کوئلے اور کانکنی’’ کے بارے میں پہلی بھارت – آسٹریلیا مشترکہ ورکنگ گروپمیٹنگ کا ورچوئل طریقے سے انعقاد
13 اکتوبر 2021 کو منعقد کئے جانے والے بھارت- آسٹریلیا توانائی مذاکرات سے پہلے کے ایک قدم کے طور پر آج یہاں بھارت اور آسٹریلیا کے درمیان ‘‘کوئلے اور کانکنی’’ کے بارے میں پہلی بھارت – آسٹریلیا مشترکہ ورکنگ گروپ میٹنگ کا ویڈیو کانفرنسنگ کے ذریعہ انعقاد کیا گیا۔
میٹنگ کی بھارت کی جانب سے کوئلے کی وزارت کے ایڈشنل سکریٹری ونود کمار تیواری اور آسٹریلیا کے جانب سےریسورسز ڈویژن کے سربراہ جناب پال ٹراٹ مین نے مشترکہ طور پر صدارت کی۔اپنے افتتاحی خطاب میں جناب تیواری نے بھارت میں کوئلے کے شعبے کا جائزہ پیش کیا اور مستقبل کیلئے ابھرتے ہوئے منظرنامے کا ذکر کیا۔انہوں نے دونوں ممالک کے درمیان کوئلے اور کانکنی کے شعبے میں ممکنہ تعاون میں شامل کئے جانے والے ترجیحی شعبوں پر بھی روشنی ڈالی۔
مذاکرات موجودہ دور میں اور مستقبل میں بھارت کے کوئلے کے وسائل ،اہم اور اسٹریٹجک معدنیات کی مانگ اور سپلائی کی صورتحال اور آسٹریلیائی ہم منصبوں کے ساتھ معاہدوں ،صاف ستھری کوئلہ ٹیکنالوجی کے بارے میں بھارت – آسٹریلیا تعاون ،سطحی کوئلہ گیسی فکیشن ،کول بیڈ متھین ،آگ بجھانے کیلئے تیار کی گئی ٹیکنالوجی کی شیئرنگ ،کول بیسڈ ہائیڈروجن ،کاربن کیپچر یوٹیلائزیشن اور اسٹوریج  پر مرکوز رہے ۔کوئلے کی ٹیکنالوجی میں تعاون کیلئے بزنس ٹو بزنس کے راستوں ،ٹیکنالوجی کی منتقلی ،ہنرمندی کی ترقی اور تربیت کیلئے تعاون، آسٹریلیا سے کوکنگ کول درآمد کرنے پر بھی بات چیت ہوئی۔
طرفین نے مستقبل کے کسی ممکنہ تعاون سے متعلق معاملات پر اپنی مہارت کی شیئرنگ کے بارے میں بات چیت کی اور اس بات پر اتفاق کیا کہ بات چیت اس فورم کی حدود سے باہر بھی جاری رہے گی۔
بھارت کی جانب سے وسائل ،ٹیکنالوجی،پائیداری اور کاروباری مواقع کے بارے میں پرزینٹیشن پیش کی گئی ۔بھارت کی جانب سے کوئلے کی وزارت کی جوائنٹ سکریٹری محترمہ وسمتاتیج ،مشیر جناب آنندی پرساد ،کے اےبی آئی ایل کے سی ایم ڈی جناب رنجیت رتھ ،سی آئی ایل کے چیف مینجر جناب پیوش کمار، سی ایم پی ایل کے ڈائریکٹرجناب اے کے رانے نے پرزینٹیشن پیش کی۔آسٹریلیا کی جانب سے عالمی وسائل کی حکمت عملی، توانائی اور صنعت کو کاربن سے پاک کرنے کیلئے فروغ دینے کی ٹکنالوجی اور بنیادی ڈھانچے کاربن کیپچر اور اسٹوریج  اور تجارت اور اشیائے صارفین کے تعلق کے سلسلے میں پرزینٹیشن پیش کی ۔ایک اوپن ہاؤس مباحثہ کا بھی انعقاد کیا گیا۔
وزیراعظم کا دفتر
وزیراعظم نے لندن کے مشہور ایبی روڈ اسٹوڈیو میں قومی ترانہ ادا کرنے کے لئے رِکی کیج کی ستائش کی
وزیر اعظم جناب نریندر مودی نے لندن کے مشہور ایبی روڈ اسٹوڈیو میں ہندوستان کا قومی ترانہ پیش کرنے کے لیے 100 ٹکڑوں پر مشتمل برطانوی آرکسٹرا، رائل فلہارمونک آرکسٹرا کے انعقاد کے لیے ہندوستانی میوزک کمپوزر اور گریمی ایوارڈ یافتہ، رکی کیج کی تعریف کی۔
رکی کیج کے ٹویٹ کا جواب دیتے ہوئے، وزیر اعظم نے ٹویٹ کیا؛
‘‘ شاندار اورحیرت انگیز۔ یہ یقینی طور پر ہر ہندوستانی کے لئے باعث فخر ہے اور ہر ہندوستانی کو اس پر فخر ہے۔’’
مواصلات اور اطلاعاتی ٹیکنالوجی کی وزارت
ٹیلی مواصلات پر سمندری طوفان یاس کا اثر معمولی ہے
سمندری طوفان کی وارننگ کیلئے ٹیلی مواصلات نیٹ ورک کا وسیع استعمال
نئی دہلی:26مئی،2021۔24 اور 25 مئی 2021 کو ٹیلی مواصلات کے محکمے  کے عام الرٹ پروٹوکول  کا استعمال وسیع پیمانے پر مغربی بنگال ، اڈیشہ اور آندھرا پردیش میں قدرتی آفات کے بندوبست سے متعلق ریاستی اتھارٹیز  کے ذریعے کیا گیا تاکہ سمندری طوفان سے متعلق انتباہ کے بارے میں پیغامات کو عام کیا جاسکے۔ مقامی شہریوں کو الرٹ کرنے کیلئے مقامی زبانوں میں 6 کروڑ سے زیادہ بلک ایس ایم ایس میسیجز بھیجے گئے۔ ان میں سے 3.87 کروڑ مغربی بنگال میں ، 2.43 کروڑ اڈیشہ میں اور 36.4 لاکھ آندھرا پردیش میں پیغامات بھیجے گئے۔
اس کے علاوہ آؤٹ باؤنڈ ڈائلر  بنیادی ڈھانچے کا استعمال کرتے ہوئے ٹیلی خدمات فراہم کرنے والوں  کی مدد سے ٹیلی مواصلات کے محکمے کے ذریعے پہلی مرتبہ وہائس الرٹ میسیجز بھیجے گئے۔ 60 لاکھ سے زیادہ صارفین تک مقامی زبانوں میں  او بی ڈی کے ذریعے رسائی حاصل کی گئی۔ٹی ایس پی نے اس رسائی سرگرمی کو مفت انجام دیا ہے۔
سمندری طوفان سے متاثر ہ اضلاع مغربی بنگال میں، مشرقی مدنی پور، مغربی مدنی پور، بانکورا، جنوبی 24 پرگنہ اور جھارگرام ہیں جبکہ اڈیشہ میں بالاسور ، بھدرک ، جگت سنگھ پور، کیندرپارہ، جاج پور، کیونجھر اور میور بھنج ہیں۔
جائزہ اور بازآبادکاری کارروائیوں کیلئے میٹنگیں ٹیلی مواصلات کے محکمے کے سکریٹری کی سطح پر سمندری طوفان سے پہلے اور آج صبح میں اور آج شام چھ بجے منعقد ہوئی تھیں۔ مذکورہ میٹنگیں ٹیلی کام خدمات فراہم کرنے والی کمپنیوں  اور بنیادی ڈھانچہ فراہم کرنے والی کمپنیوں  اور ان کی تنظیم ٹی اے آئی پی اے نے شرکت کی۔ ریاستی حکومتوں کے سینئر افسران سے باقاعدگی کے ساتھ فیڈ بیک بھی حاصل کیے گئے ۔ درج ذیل اضلاع میں ٹیلی کام سکریٹری کے ذریعے انٹرا سرکل رومنگ  کا آرڈر دیا گیا۔
مغربی بنگال-مشرقی مدنی پور، مغربی مدنی پور، بانکورہ، جھارگرام اور مغربی 24 پرگنہ
اڈیشہ- بالاسور، بھدرک، جگت سنگھ پور، کیندر پارا، جاج پور، کیونجھر اور میور بھنج۔
اس سے گراہکوں / صارفین کو ان کے علاقے میں جو بھی ٹیلی کام نیٹ ورک دستیاب ہے اسے بغیر اضافی قیمت کے استعمال کرنے کی سہولت ملے گی۔ 1000 سے زیادہ آپٹیکل فائبر اور بازآبادکاری ٹیمیں سمندری طوفان کے ساحل سے ٹکرانے سے پہلے متاثر اور اضلاع میں تعینات کی گئیں تھیں۔
بی ایس این ایل کے سینئر افسران ضلعی سطح پر نامزد کیے گئے تھے جنہوں نے ضلع کلکٹروں کے ساتھ رابطے کاکام کیا۔ ٹیلی کام محکمے کے سینئر افسران اور ٹی ایس پی عملے نے ریاستی راجدھانی کے ریاستی نوڈل افسران کے ساتھ اشتراک کیا۔ محکمہ برائے ٹیلی مواصلات کے ذریعے کوآرڈینیٹ کی گئی ٹی ایس پی اور بنیادی ڈھانچہ فراہم کرنے والوں کی مشترکہ کوششوں نے اس بات کو یقینی بنایا کہ تباہ شدہ نیٹ ورک کی بحالی کا کام شروع ہوا۔ ٹیلی کام نیٹ ورک میں آئی معمولی روکاوٹ کو جلد ہی بحال کرلیا جائیگا۔
نوجوانوں کے امور اور کھیل کود کی وزارت
ہم یقیناًً گولڈ جیتیں گے: چودھری بنسی لال یونیورسٹی کبڈی کیپٹن
منگل کے روز کبڈی کے شائقین کے آئی یو جی 2021 فائنل دیکھیں گے
بھارت بھر کھیلوں کے شائقین کو گزشتہ برسوں میں شاندار کبڈی کا مظاہرہ دیکھنے کا موقع ملا ہے اور بینگلوروں میں جین یونیورسٹی کے کیمپس میں کھیلو انڈیا یونیورسٹی گیمز 2021 میں اسی طرح کا جوش و خروش دیکھنےمیں آیا ہے۔
پیر کے روز سیمی فائنل کے میچوں کے بعد، چودھری بنسی لال یونیورسٹی اور یونیورسٹی آف کوٹا کے درمیان ایک دلچسپ فائنل مقابلہ ہوا۔ جس کو مقامی شائقین نے بہت پسند کیا۔ چودھری بنسی لال یونیورسٹی  نے سیمی فائنل میں گرو نانک دیو یونیورسٹی  کو 41-35 سے ہرایا ، جبکہ یونیورسٹی آف کوٹا نے ڈاکٹر سی وی رمن یونیورسٹی کو 39-34 سے ہرانے کے بعد فائنل میں اپنے لئے جگہ بنائی۔
جب کوٹا یونیورسٹی کے خلاف فائنل مقابلے کے بارے میں پوچھا گیا تو سی بی ایل یو کے کیپٹن یوگیش کمار یہ کہنے رہ نہ سکے کہ ’’گولڈ تو ہمارا ہی ہے، ہمیں اپنے آپ پر بہت اعتماد ہے۔ ہم نے بہت محنت کی ہے اور اس لیے ہم یقینی طور پر گولڈ لے جائیں گے۔ گولڈ۔ کھیلو انڈیا یونیورسٹی گیمز جیسے اعلیٰ سطح کے ٹورنامنٹ میں کھیلنا حقیقت اچھا لگتا ہے۔ ہم کچھ حاصل کرنے اور گولڈ جیتنے کے لیے پرجوش ہیں‘‘۔
23 سالہ یوگیش کمارنے اپنی زندگی پر اپنی ماں کے اثر کے بارے میں بھی خیالات کا اظہار کیا ’’میری ماں نے میری زندگی میں بہت بڑا کردار ادا کیا ہے کیونکہ میرے والد کا انتقال اس وقت ہوا جب میں دو سال کا تھا۔ میں ٹورنامنٹ کے ذریعے کچھ آمدنی حاصل کرتا ہوں اور ہمارے پاس ہمارے کھیت سے ہونے ولای آمدنی بھی ہےاور اسی طرح ہم اپنی ضروریات پوری کر رہے ہیں۔ میرے دو بڑے بھائی بھی ہیں، جو ہمارے خاندان کی دیکھ بھال کرتے ہیں۔ جب میں فائنل کے لیےمیٹ پر جاؤں گا تو میں اپنی ماں اور کوچ کو اپنے ذہن میں رکھوں گا‘‘۔
یونیورسٹی آف کوٹا کبڈی ٹیم کے کیپٹن آشیش بدرسا کو بھی اپنی ٹیم کےجیتنے کے امکانات پر بھروسہ ہے۔ ان کا کہنا ہے کہ’’فائنل میں پہنچ کر مجھے بہت اچھا لگ رہ ہے۔ فائنل سے پہلے ہمیں اپنی اہلیت پر پورا اعتماد ہیں۔ ہماری ٹیم نے حقیقت یں بہت اچھے کھیل کا مظاہرہ کیا ہے۔ ٹیمیں ٹورنامنٹ میں اچھی طرح مقابلہ کرتی ہیں اور آخری مقابلے تک پہنچنا بہت مشکل ہوتا ہے۔ ایک کیپٹن کے طور پر میں اپنی ٹیم کی کارکردگی سے خوش ہوں‘‘۔
یونیورسٹی آف کوٹا کے کیپٹن کے لیے یہ آسانیوں والا سال نہیں رہا ہے۔ فائنل میں آنے سے قبل بدرسا کے ذہن میں یقیناً ان کے والد ہوں گے۔ انہوں نے کہا ’’میرے والد کا گزشتہ سال دل کے عارضہ قبل کی وجہ سے انتقال ہو گیا تھا۔ وہ ایک اسکول میں چپراسی کے طور پر کام کرتے تھےلیکن ہمیں اب بھی اپنے والد کی تنخواہ مل رہی ہے اور اسی سے ہمارا گھر چل رہا ہے۔ میرے والد کے انتقال کے بعد حالات دشوار تھے لیکن ہمیں اپنے انکل اور آنتی سے کافی مدد ملی‘‘۔
چودھری بنسی لال یونیورسٹی منگل کے روز کھیلو انڈیا یونیورسٹی گیمز 2021 میں مردوں کی کبڈی مقابلے کے فائنل میں یونیورسٹی آف کوٹا سے مقابلہ کرے گی۔
۔۔۔۔۔۔۔۔۔۔۔
ش ح۔ا گ ۔ن ا۔
U- 4965
(Visitor Counter : 94
اسٹیل کی وزارت
اسٹیل ریسرچ اینڈ ٹکنالوجی مشن آف انڈیا ایک رجسٹرڈ سوسائٹی ہے:ا سٹیل کے مرکزی وزیر مملکت جناب فگن سنگھ کلاستے
اسٹیل اور دیہی ترقی کے مرکزی وزیر مملکت جناب فگن سنگھ کلاستے نے کہا ہے کہ اسٹیل ریسرچ اینڈ ٹکنالوجی مشن آف انڈیا  صنعت پر مبنی ایک پہل ہے، جو 1860 کے سوسائٹی رجسٹریشن قانون XXI کے تحت رجسٹرڈ ہے، تاکہ صنعت، قومی تحقیق وترقی کی لیبارٹریز اور تعلیمی اداروں میں باہمی تعاون کے ساتھ تحقیق کی جا سکے۔
لوک سبھا میں ایک سوال کے تحریری جواب میں، جناب کلاستے نے کہا کہ اسٹیل اتھارٹی آف انڈیا لمیٹڈ ، راشٹریہ اسپات نگم لمیٹڈ ، ٹاٹا اسٹیل، جے ایس ڈبلیو اسٹیل، جے ایس پی ایل، ایم ایم ڈی سی اور ایم ای سی اواین، ایس آر ٹی ایم آئی گورننگ بورڈکے اراکین ہیں۔ صنعت سے تعلق رکھنے والے ممبروں میں سے ہرایک گورننگ بورڈ کی صدارت باری باری سے کرتا ہے۔ وزارت اسٹیل کےجوائنٹ سکریٹری بھی ، ایس آر ٹی ایم آئی کے گورننگ بورڈ کے رکن ہیں۔ تمام فیصلے گورننگ بورڈ کرتے ہیں۔ تحقیق وترقی منصوبوں پر بحث اور منظوری، گورننگ بورڈ کی طرف سے دی جاتی ہے۔
ایس آر ٹی ایم آئی ایک رجسٹرڈ سوسائٹی ہے۔ یہ حکومت کا خود مختار ادارہ نہیں ہے۔ لہٰذا، حکومت اپنے تحقیقی منصوبوں، اور نہ ہی ان کے اثرات، انسانی وسائل کی تعیناتی، یا دیگر دوسرے اقدامات کا جائزہ نہیں لیتی۔
وزیراعظم کا دفتر
وزیراعظم نے، بسنت پنچمی اور سرسوتی پوجا کے موقع پر قوم کو مبارکباددی ہے
نئی دہلی 30 جنوری 2020 ۔وزیراعظم جناب نریندر مودی نے آج بسنت پنچمی اورسرسوتی پوجا کے موقع پر قوم کو مبارکباددی ہے ۔
ایک ٹویٹ میں وزیر اعظم نے کہا ہے :’’ میں خوشی اور تجدید کے تہوار بسنت پنچمی کے موقع پر قوم کو پرجوش مبارکباددیتا ہوں ۔‘‘
انہوں نے کہا ہے :’’ میں یہ دعا بھی کرتا ہوں کہ علم کی مقدس ماں ، ماںسرسوتی ہم سب کو دانشمندی اور علم سے مالامال کرے ۔‘‘
۰۰۰۰۰۰۰۰۰۰۰۰۰۰۰۰۰۰۰۰۰
U-421
(
وزارت اطلاعات ونشریات
70 سال آزادی، یاد کرو قربانی۔ حب الوطنی پر مبنی فلم فیسٹول کااہتمام
علاقائی زبانوں کی فلموں کو فروغ دینے کے لئے اطلاع ونشریات کی طرف سے کئے گئے اقدامات
نئی دہلی،21/ جون۔اطلاعات و نشریات کے مرکزی وزیر جناب پرکاش جاڈویکر نے لوک سبھا میں ایک تحریری جواب کے دوران ان اقدامات کے بارے میں مطلع کیا جو اطلاعات ونشریات کی وزارت نے قومی اور بین الاقوامی سطح پر علاقائی زبانوں کی فلموں کو فروغ دینے کے لئے کئے ہیں۔
اطلاعات ونشریات کی وزارت نے نئی دہلی کے سری فورٹ آڈیٹوریم کمپلیکس میں 12 سے 18 اگست 2016 تک آزادی کے دن کی تقریبات سے متعلق وزارت دفاع کے پروگرام کے حصے کے طور پر70 سال آزادی، یاد کرو قربانی کے بینر تلے ہندوستان کی آزادی کے70 سال کے موقع پر حب الوطنی پر مبنی فلم فیسٹول کا آغاز کیا تھا۔
ہر سال ہندوستان کے بین الاقوامی فلم فیسٹول کے انڈین پینورما زمرے کے لئے فلمیں منتخب کی جاتی ہیں۔ ان فلموں کی انٹریوں سے 26 فیچر فلمیں اور21 غیر فیچر فلموں سمیت 47 فلمیں آئی ایف ایف آئی کے ساتھ ساتھ مختلف ہندوستانی اور بین الاقوامی فلم فیسٹول اور انڈین فلم وویکس/ بیرونی ملکوں میں ہونے والے فیسٹولز میں دکھائے جانے کے لئے مختلف ہندوستانی زبانوں میں منتخب کی جاتی ہیں۔
وزارت سالانہ قومی فلم ایوارڈس کا اہتمام کرتی ہے۔ جہاں ہندی /علاقائی زبانوں میں ملک بھر سے فلموں کو مختلف زمروں کے تحت ایوارڈ دیا جاتا ہے۔افی میں انڈین پینورما فلموں کے علاوہ قومی فلم ایوارڈز میں منتخب کی گئیں فلموں کو بھی شرکت کے لئے بھیجا جاتا ہے۔ ساتھ ہی ساتھ مختلف ہندوستانی اور بین الاقوامی فلم فیسٹولز میں ان خصوصی فلموں کی نمائش کی جاتی ہے۔جس کااہتمام ڈائریکٹوریٹ آف فلم فیسٹول کے ذریعہ اطلاعات ونشریات کی وزارت کی جانب سے کیاجاتا ہے۔
برکس فلم فیسٹول کے تحت برکس ملکوں کی عالمی درجے کی فلم پروڈکشن بھی دکھائی جارہی ہیں۔ تاکہ فلم سے متعلق زیادہ اشتراک کوتحریک ملے۔ ان برکس ملکوں میں برازیل ، روس، ہندوستان، چین اور جنوبی افریقہ شامل ہیں۔
اطلاعات ونشریات کی وزارت ہندوستانی فلموں کو مالی امداد بھی فراہم کرتی ہے۔ جنہیں اوسکرس، ٹورنٹو، بوسان، برلن جیسے مختلف بین الاقوامی فیسٹول میں منتخب کیاجاتا ہے۔حالیہ سالوں میں نیوٹن اور لوک ٹک لیرمبی کو مالی امداد فراہم کی گئی ہے۔جنہیں برلن انٹر نیشنل فلم فیسٹول میں منتخب کیا گیا ہے۔
U – 2539
(Visitor Counter : 72
وزیراعظم کا دفتر
وزیر اعظم رام نومی کے موقع پر جوناگڑھ کے گٹھیلا میں واقع اومیا ماتا مندر کے 14ویں یوم تاسیس کی تقریب سے خطاب کریں گے
رام نومی کے موقع پر، وزیر اعظم جناب نریندر مودی 10 اپریل، 2022 کو دن میں 1 بجے ویڈیو کانفرنسنگ کے ذریعے گجرات کے جوناگڑھ کے گٹھیلا میں واقع اومیا ماتا مندر کے 14ویں یوم تاسیس کی تقریب سے خطاب کریں گے۔
اس مندر کا افتتاح بھی وزیر اعظم جناب نریندر مودی کے ہی ذریعے سال 2008 میں کیا گیا تھا، جب وہ گجرات کے وزیر اعلیٰ تھے۔ سال 2008 میں وزیر اعظم کے ذریعے دیے گئے مشوروں کی بنیاد پر مندر کے ٹرسٹ نے اپنے دائرہ کار کو بڑھا کر اس میں متعدد سماجی و صحت سے متعلق سرگرمیوں کو شامل کیا ہے جیسے کہ موتیا بین کا مفت آپریشن اور مالی اعتبار سے کمزور مریضوں کو مفت آیورویدک دوائیں وغیرہ۔
اومیا ماں کو کڈاوا پاٹیدار قبیلہ کی دیوی یا کل دیوی تصور کیا جاتا ہے۔
امور داخلہ کی وزارت
غیر ملکیوں کو دیئے گئے تمام ویزے اور بعض زمروں کو چھوڑ کر امیگریشن چیک پوسٹوں کے ذریعہ ہندوستان آنے والی تمام پیسنجر ٹریفک 3 مئی 2020 تک معطل رہے گا
نئی دہلی،17 اپریل : ملک میں وبائی مرض کووڈ-19 کی وبا کے پھیلاؤ کے پیش نظر امور داخلہ کی وزارت نے غیر ملکیوں کو دیئے گئے تمام ویزے سوائے سفارتکار ،اقوام متحدہ ؍اداروں سے تعلق رکھنے والے افسران ، روزگار اور پروجیکٹ زمرے سے تعلق رکھنے والے افسران کو چھوڑ کر تمام ویزہ 3 مئی 2020 تک معطل رہے گا۔
وزارت داخلہ مزید ہدایت دی ہے کہ 107 امیگریشن چیک پوسٹس کے ذریعہ ہندوستان میں داخل ہونے والی تمام پیسنجر ٹریفک 3 مئی 2020 تک معطل رہے گی۔ پھر بھی یہ پابندیاں ان موٹر گاڑیوں ،ہوائی جہازوں ، بحری جہازوں ، سواریوں اور ریل گاڑیوں وغیرہ پر عائد نہیں ہوں گی۔ جو کسی بھی قسم کے سامان اور سپلائی خواہ وہ لازمی یا غیر لازمی زمرے سے تعلق رکھتی ہو، ہندوستان کی حدود میں داخل ہو سکتی ہے۔ ان کے عملہ ، کریو، ڈوائیوروں ، ہیلپروں اور کلینروں وغیرہ کووڈ-19 کے لئے طبی جانچ کرانی ہوگی۔
سائنس اور ٹیکنالوجی کی وزارت
انسپائر فیلوشپ معاملے سے متعلق محکمہ سائنس و ٹیکنالوجی کا بیان
نئی دہلی، 10نومبر 2020: سائنس اور ٹیکنالوجی کا محکمہ  کو نئی دہلی میں خواتین کے لیڈی شری رام کالج کی ایک طالبہ جی ایشوریہ ریڈی کے انتقال پر انتہائی افسوس ہے۔ وہ ڈی ایس ٹی کی ، تحرکاتی تحقیق کیلئے سائنس کے علم میں اختراعات اسکیم کے تحت اعلیٰ تعلیم کے لئے اسکالر شپ  کی طالبہ تھیں۔ وہ ملک کی بہترین اور لائق طلباء میں سے ایک تھیں۔ یہی وجہ ہے کہ انہیں انسپائرشی کی اسکالر شپ دی گئی تھی۔ دیگر سالوں کی طرح اسکالر شپ سے متعلق عبوری فیلوشپ کے خطوط اس سال اگست میں 9762 اہل درخواست گزاروں کو بھیجے گئے تھے۔ طلباء سے کہا گیا تھا کہ وہ اپنے تین سادہ دستاویز جیسے بینک اکاؤنٹ کی تفصیل، مارکشیٹ اور کالج سے کارکردگی کی تصدیق کا سرٹیفکیٹ اپ لوڈ کریں جس کے بعد پورے سال کیلئے اسکالر شپ فوری طور پر جاری کردی جاتی ہے۔ افسوسناک بات یہ ہے کہ ایشوریہ کی طرف سے یہ دستاویزات موصول نہیں ہوئے تھے۔
ڈی ایس ٹی تمام منتخب امیدواروں سے اپیل کرتی ہے کہ وہ جلد از جلد اپنی ضابطے کی کارروائی مکمل کریں تاکہ انہیں جتنی جلد ممکن ہوسکے اسکالر شپ جاری کی جائے۔ ہم خاص طور پر تمام اداروں پر زور دیتے ہیں کہ وہ مقررہ وقت کے اندر اس اہم معا ملے میں تعاون کریں۔
بھارتی چناؤ کمیشن
مہاراشٹر قانون ساز کونسل کے دو سال میں ایک بار ہونے والے انتخابات، اورنگ آباد و جالنا مقامی اتھارٹی کے حلقے سے متعلق
نئیدہلی۔19؍جولائی۔مہاراشٹر قانون ساز کونسل کے موجودہ رکن کے عہدے کی مدت مندرجہ ذیل تفصیلات کےمطابق ختم ہورہی ہے:
|
|
نمبر شمار
|
|
رکن کانام
|
|
مقامی اتھارٹی کےحلقے کانام
|
|
ریٹائرمنٹ کی تاریخ
|
|
1
|
|
جناب زمبد سبھاش مانک چند
|
|
اورنگ آباد۔ و۔ جالنا مقامی اتھارٹی کاحلقہ
|
|
29-08-2019
2۔ انتخابی کمیشن نے مندرجہ ذیل تاریخوں کے مطابق اورنگ آباد۔ و۔ جالنا مقامی اتھارٹی کے حلقے سے مہاراشٹر قانون ساز کونسل کے مندرجہ بالا مذکورہ دو سال میں ایک بار انتخابات کرانے کا فیصلہ کیا ہے:
|
|
خاص موقع
|
||
|
تاریخیں اور دن
|
|
1
|
|
نوٹیفکیشن کااجراء
|
|
|
|
25 جولائی 2019 (جمعرات
|
|
2
|
|
نامزدگیاں داخل کرنے کی آخری تاریخ
|
|
|
|
یکم اگست 2019 
|
|
3
|
|
کاغذات نامزدگی کی جانچ پڑتال
|
|
|
|
02 اگست 2019 
|
|
4
|
|
کاغذاتِ نامزدگی واپس لینے کی آخری تاریخ
|
||
|
05اگست 2019 
|
|
5
|
|
انتخابات کی تاریخ
|
|
|
|
19 اگست 2019 
|
|
6
|
|
انتخابات کے گھنٹے
|
|
|
|
صبح 8 بجے سے سہ پہر 4 بجے تک
|
|
7
|
|
ووٹوں کی گنتی
|
|
|
|
22اگست 2019 
|
|
8
|
|
جس تاریخ سے پہلے انتخابات مکمل ہوجانے چاہئیں
|
|
|
|
26 اگست 2019 
3۔ مذکورہ مقامی اتھارٹی کے حلقے سے مہاراشٹر قانون ساز کونسل کیلئے منتخب کئے جانے والے رکن کے عہدے کی مدت کاانحصار
ایس ایل پی  نمبر 17123/ 2015  میں بھارت کے سپریم کورٹ کے فیصلے پر ہوگا۔
4۔ اس انتخاب سے متعلق ضابطہ عمل، متعلقہ حلقے میں فوری طور پر نافذ العمل ہوگا۔ اس سلسلے میں تفصیلات کمیشن کی ویب سا ئٹ ۔https://eci.gov.in/files/file/4070-biennial-bye-elections-to-the-legislative-councils-from-council-constituencies-by-graduates%E2%80%99-and-teachers%E2%80%99-and-local-authorities%E2%80%99-constituencies-%E2%80%93-mcc-instructions-%E2%80%93-regarding/ پر دیکھیں۔
سماجی انصاف اور تفویض اختیارات کی وزارت
سماجی انصاف اور تفویض اختیارات کی وزارت کے تحت این بی سی ایف ڈی سی اور این ایس ایف ڈی سی کا سینٹرل بینک آف انڈیا کے ساتھ مفاہمت نامہ
نئی دہلی ، 07دسمبر :
اقتصادی لحاظ سے کمزور او بی سی/ ایس سی سیلف ہیلپ گروپوں اور افراد کو مالی طور پر بااختیار بنانے کے لئے سماجی انصاف اور تفویض اختیارات کی وزارت، حکومت ہند کی سود پر مبنی امدادی اسکیم ۔ ونچت اکائی سموہ اور ورگوں کی آرتھک سہایتا  کے نفاذ کو نیشنل بیک ورڈ کلاسز فنانس اینڈ ڈویلپمنٹ کارپوریشن  اور نیشنل شیڈولڈ کاسٹس فنانس اینڈ ڈیولپمنٹ کارپوریشن  کے ایک اہم اور سرکاری شعبے کے سرکردہ بینک سینٹرل بینک آف انڈیا کے ساتھ مفاہمت نامے  پر ہوئے دستخط سے بڑا فروغ حاصل ہوا ہے۔
اس اسکیم سے چار لاکھ روپئے تک کے قرض/ ادھار والے او بی سی/ ایس سی سیلف ہیلپ گروپوں اور 2 لاکھ تک کے قرض/ ادھار والے او بی سی/ ایس سی کے افراد کو ادھار لینے والے سیلف ہیلپ گروپوں/ مستفدین کے معیاری کھاتوں میں براہ راست طور پر 5 فیصد تک سود پر مبنی امدادی نفع ملنے سے فائدہ ہو گا۔
مفاہمت نامے پر سینٹرل بینک آف انڈیا کی جانب سے فیلڈ جنرل منیجر شری وی کے مہندرو اور این بی سی ایف ڈی سی کی جانب سے محترمہ انوپما سود، جنرل منیجر  اور این بی سی ایس ایف ڈی سی کی طرف سے چیف جنرل منیجر شری دیوانند نے دستخط کئے۔ اس موقع پر این بی سی ایف ڈی سی کے مینیجنگ ڈائریکٹر / این ایس ایف ڈی سی کے چئیرمین اور مینیجنگ ڈائریکٹر شری کے نارائنن بھی موجود تھے۔ توقع کی جارہی ہے کہ اس اسکیم سے ملک گیر بنیاد پر بہت سارے کاروباریوں کو فائدہ ہوگا۔
وزارات ثقافت
نیشنل کونسل آف سائنس میوزیم نے نہرو میموریل میوزیم اینڈ لائبریری  کے اشتراک سے آج انڈیا گیٹ پرفلکی سیاحت- آسمان میں بغور دیکھنے کے پروگرام کا انعقاد کیا
اہم جھلکیاں:
- یہ پروگرام 7 اور 8 جنوری کو مختلف سرگرمیوں کے ساتھ جاری رہے گا۔
- اس تقریب کا افتتاح ثقافت کے وزیر مملکت جناب ارجن رام میگھوال نے کیا۔
آزادی کے امرت مہوتسو کے بینر تلے نیشنل کونسل آف سائنس میوزیم  نے نہرو میموریل میوزیم اینڈ لائبریری  کے اشتراک سے آج انڈیا گیٹ لان، کرتویہ پتھ دہلی میں فلکی سیاحت کے ایک شاندار پروگرام کا انعقاد کیا۔
یہ پروگرام 7 اور 8 جنوری کو مختلف سرگرمیوں کے ساتھ جاری رہے گا ۔اس پروگرام کا افتتاح ثقافت کے وزیرمملکت جناب ارجن رام میگھوال نے کیا۔
اس موقع پر وزیر مملکت جناب ارجن رام میگھوال نے کہا کہ یہ پروگرام لوگوں میں سائنسی مزاج کو فروغ دینے میں مدد کرے گا، جو ہمارے آئین کے مطابق ایک بنیادی فرض ہے۔۔
فلکی سیاحت کے پروگرام میں ماہر فلکیات کے ذریعے آسمان کے بارے میں گفتگو، فلکیات کی نمائش، آسمانی اشیاء سے متعلق کہانی سنانے، چاند کے گڑھوں کو دیکھنے کے لیے دوربین کے استعمال کا تجربہ، فلکیات کی سرگرمیاں، تصاویر کی نمائش اور فلکیاتی تصاویر وغیرہ جیسی مختلف سرگرمیاں شامل ہیں۔
یہ 3 روزہ پروگرام ہر عمر کے بچوں کے لیے سیکھنے کا بہترین تجربہ ہوگا، کیونکہ یہ بات چیت پر مبنی اورعملی طور پر ہوگا اور سائنس کو مقبول انداز میں پیش کرنے کا بہترین طریقہ وسیلہ ہوگا۔
صحت اور خاندانی بہبود کی وزارت
کووڈ-19 کی تازہ ترین صورت حال
مرکزی ٹیم گجرات، مہاراشٹر اور تلنگانہ کا دورہ کرے گی
ٹیسٹوں کی مجموعی تعداد 75 لاکھ سے زیادہ ہوگئی ہے
صحت یابی کی شرح بہتر ہوکر 57.43 فیصد ہوگئی
نئی دہلی،25 جون، صحت اور خاندانی فلاح وبہبود کی مرکزی وزارت کے جوائنٹ سکریٹری جناب لو اگروال کی قیادت میں ایک مرکزی ٹیم 26 سے 29 جون 2020 تک گجرات، مہاراشٹر اور تلنگانہ کادورہ کرے گی۔ یہ ٹیم ریاستی حکام سے رابطہ قائم کرے گی اور کووڈ-19 کے بندوبست کے سلسلے میں جاری کوششوں کو مضبوط بنانے کے لیے ان سے تال میل کرے گی۔
پورے ملک میں ٹیسٹ کی سہولتوں میں ایک اہم پیش رفت یہ ہوئی ہے کہ اب بھارت میں 1007 تشخیصی تجربہ گاہیں موجود ہیں۔ ان میں 734 سرکاری سیکٹر میں ہیں جبکہ 273 پرائیویٹ تجربہ گاہیں۔
ان کی تفصیل اس طرح ہے:
- ریل ٹائم، آر ٹی- پی سی آر پر مبنی ٹیسٹنگ تجربہ گاہیں: 559 
- ٹرو نیٹ پر مبنی ٹیسٹنگ تجربہ گاہیں : 364 
- سی بی این اے اے ٹی پر مبنی ٹیسٹنگ تجربہ گاہیں : 84 
جنوری 2020 میں کووڈ-19 کے محدود تعداد میں ٹیسٹوں سے لے کر پچھلے 24 گھنٹوں میں 207871 ٹیسٹ کیے گئے۔ اس طرح ٹیسٹوں کی مجموعی تعداد 75 لاکھ سے زیادہ ہوکر 7560782 ہوگئی ہے۔
پچھلے 24 گھنٹوں کے دوران کووڈ-19 کے 13012 مریض صحت یاب ہوئے ہیں ۔ اس طرح اب تک کووڈ-19 کے کل ملاکر 271696 مریض صحت یاب ہوچکے ہیں۔ کووڈ-19 کے مریضوں کی صحت یابی کی شرح 57.43 فیصد ہے۔
اس وقت 186514 مثبت کیس ہیں اور یہ سب سرگرم طبی نگرانی کے تحت ہیں۔
بھارت میں کیسوں کی فی لاکھ تعداد 33.39 ہے جبکہ دنیا کی یہ تعداد 120.21 کیس فی لاکھ ہے۔ اسی طرح ملک میں اموات کی فی لاکھ تعداد دنیا میں سب سے کم یعنی 1.06 فی لاکھ ہے جبکہ دنیا کا اوسط 6.24 اموات فی لاکھ ہے۔
کووڈ-19 کے بارے میں تمام مصدقہ اور تازہ معلومات جو تکنیکی مسائل سے متعلق ہو، رہنما خطوط اور ایڈوائزریز کے لیے https://www.mohfw.gov.in/ and @MoHFW_INDIA . کو برابر دیکھتے رہئے۔
کووڈ-19 کے بارے میں تکنیکی سوالات technicalquery.covid19[at]gov[dot]in پر بھیجے جاسکتے ہیں اور دیگر سوالات ncov2019[at]gov[dot]in اور @CovidIndiaSeva پر بھیجے جاسکتے ہیں۔
کووڈ-19 کے بارے میں کسی بھی سوال کے لیے صحت اور خاندانی فلاح وبہبود کی وزارت کے ہیلپ لائن نمبر +91-11-23978046 یا 1075  سے رابطہ قائم کیجیے۔ کووڈ-19 کے بارے میں ریاستوں / مرکز کے زیر انتظام علاقوں کے ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf پر دستیاب ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 193.53 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا11.18 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
11,18,91,910
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں11.18 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
قانون اور انصاف کی وزارت
قانون سازی کا مسودہ
نئی دہلی، یکم اپریل 2022:
بھارت سرکار میں پارلیمانی طریقہ کار کے مینوئل کا باب 9 قانون سازی کے طریقہ کار کے التزام فراہم کرتا ہے اور قانون ساز محکمہ، قوانین کا مسودہ تیار کرتے وقت اس مینوئل میں بیان کردہ طریقہ کار پر عمل کرتا ہے۔ وزارت/ محکمہ جس کو بھارت سرکار  ضوابط 1961 کے تحت موضوع مختص کیا جاتا ہے، ماہرین اور اسٹیک ہولڈروں کے ساتھ تمام دل چسپی رکھنے والے افراد اور متعلقہ حکام کی مشاورت سے قانون سازی کی تجاویز مرتب کرتا ہے۔ قانون ساز محکمہ پارلیمانی طریقہ کار کے مینوئل میں طے شدہ طریقہ کار کے مطابق متعلقہ انتظامی وزارت کی مشاورت سے عام طور پر تجویز کی وصولی کی تاریخ سے تیس دن کے اندر اور قانونی امور کے محکمے سے کلیئرنس کے بعد مسودہ قوانین تیار کرتا ہے۔ محکمہ سے متعلق پارلیمانی قائمہ کمیٹی کے اجلاس کے دوران اس وقت کے سکریٹری قانون ساز محکمہ نے نشان دہی کی کہ انتظامی وزارت کی طرف سے کئی بار تجاویز بہت تاخیر سے بھیجی جاتی ہیں جس سے قانونی اور مسودہ سازی کے زاویے سے ان کا جائزہ لینے کی یا تو بہت کم یا کوئی گنجائش نہیں ہوتی۔ ایسے ہر موقع پر انتظامی محکموں کو قانون ساز محکمے کی طرف سے زبانی مشورہ دیا جاتا ہے کہ وہ آخری وقت میں تجویز پیش نہ کریں کیوں کہ اس طرح کی کارروائی قانون سازی کے مسودے کے معیار سے سمجھوتا کرتی ہے۔
یہ معلومات مرکزی وزیر قانون و انصاف جناب کرن رجیجو نے آج لوک سبھا میں ایک تحریری جواب میں دی۔